Ugod Község Önkormányzata Képviselő-testületének

12/2016.(XI.25.) önkormányzati rendelete

a pénzbeli és természetbeni támogatások rendszeréről, valamint a személyes

gondoskodást nyújtó szociális és gyermekjóléti ellátásokról szóló 1/2015. (II.28.) önkormányzati rendelet módosításáról

Ugod Község Önkormányzat Képviselő-testülete 1993. évi III. törvény (a továbbiakban: Szt.) 1. § (2) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában foglalt felhatalmazás alapján, a Magyarország helyi önkormányzatairól szóló 2011. év CLXXIX. tv. 13. § (1) bekezdés 8. pontjában meghatározott feladatkörében eljárva a következőket rendeli el: 
1. § Ugod Község Önkormányzat Képviselő-testületének  a pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátásokról szóló 1/2015.(II.28.) önkormányzati rendelet (a továbbiakban: rendelet)  9. §  helyébe a következő rendelkezés lép:

„9. §
Települési támogatás 

a) a létfenntartási gondok enyhítése;

b) a lakhatás támogatása;

c) születési támogatás;

d) az elhunyt személy eltemettetésének költségeihez való hozzájárulás;

e) óvoda és iskolakezdési támogatás.”
céljából nyújtható.

2. § A rendelet a következő 13/A.  §-al egészül ki:
„13/A. §

„(1) Évente egy alkalommal települési támogatásként óvodakezdési és iskolakezdési támogatásban részesülhet alanyi joggal minden Ugodi lakóhellyel rendelkező óvodás, általános iskolás, középiskolás és nappali tagozaton felsőfokú oktatásban részesülő tanuló. 
(2) A támogatás mértékét minden évben a képviselő-testület határozza meg.

(3) A támogatás felvételekor be kell mutatni a hallgatói jogviszonyról szóló igazolást.

(4) A támogatás kifizetése minden évben augusztus 1. és 30. napja között történik.”
3. § E rendelet kihirdetését követő napon lép hatályba.

A rendelet kihirdetve: 2016. november 25.

